b'\n_START_ARTICLE_\nDave Batista\n_START_SECTION_\nOhio Valley Wresling(2000-2002)\n_START_PARAGRAPH_\nBatista \xc8\x99i-a f\xc4\x83cut debutul ca wrestler \xc3\xaen 2000 \xc3\xaen teritoriul de dezvoltare al WWF-ului Ohio Valley Wrestling sub numele de ring Leviathan, unde chiar de la \xc3\xaenceput a intrat \xc3\xaen gruparea lui Synn: "Disciples of Synn". Ca membru al grup\xc4\x83rii "Disciples of Synn" Batista a fost ne\xc3\xaenvins p\xc3\xa2n\xc4\x83 s\xc4\x83 piard\xc4\x83 \xc3\xaen fa\xc8\x9ba lui Kane cu ajutorul lui Stone Cold Steve Austin la Christmas Chaos. Mai t\xc3\xa2rziu a c\xc3\xa2\xc8\x99tigat OVW Heavyweight Championship de la "The Machine" Doug Basham pe care avea s\xc4\x83 o piard\xc4\x83 \xc3\xaen fa\xc8\x9ba lui The Prototype. C\xc3\xa2teva luni mai t\xc3\xa2rziu Batista p\xc4\x83r\xc4\x83se\xc8\x99te OVW pentru a-\xc8\x99i face debutul \xc3\xaen WWE.\n_START_SECTION_\nWorld Wrestling Entertainment(2002-2010)\n_START_PARAGRAPH_\n\xc8\x98i-a \xc3\xaenceput cariera \xc3\xaen WWE pe data de 9 mai 2002 la un episod SmackDown! sub numele de Deacon Batista. Acesta era reprezentat ca un personaj r\xc4\x83u ce \xc3\xael \xc3\xaenso\xc8\x9bea pe Reverend D-Von la meciurile sale. \xc8\x98i-a f\xc4\x83cut debutul \xc3\xaentr-un meci pe echipe al\xc4\x83turi de D-Von vs. Faarooq \xc8\x99i Randy Orton, f\xc4\x83c\xc3\xa2nd pinul pe Randy Orton. \xc3\x8en decursul a c\xc3\xa2torva s\xc4\x83pt\xc4\x83m\xc3\xa2ni Randy Orton \xc3\xaencerca s\xc4\x83 \xc3\xaei bat\xc4\x83 pe D-Von \xc8\x99i Batista cu diferi\xc8\x9bi parteneri, dar a pierdut de fiecare dat\xc4\x83. Batista a suferit prima sa \xc3\xaenfr\xc3\xa2ngere \xc3\xaentr-un meci vs. Rikishi dup\xc4\x83 ce D-Von i-a dat un pumn din gre\xc8\x99eal\xc4\x83, acord\xc3\xa2ndu-i avantaj lui Rikishi care a f\xc4\x83cut pinul pe Batista. Dup\xc4\x83 c\xc3\xa2teva s\xc4\x83pt\xc4\x83m\xc3\xa2ni Batista l-a tr\xc4\x83dat pe D-Von ca urmare a tot ceea ce s-a \xc3\xaent\xc3\xa2mplat \xc3\xaen meciul cu Rikishi. Dup\xc4\x83 ce s-a desp\xc4\x83r\xc8\x9bit de D-Von, acesta a semnat cu Raw \xc8\x99i a fost redenumit Dave Batista. S-a aliat cu Ric Flair \xc8\x99i a avut un conflict cu Kane pe care l-a \xc3\xaenvins la Armageddon.\n_START_SECTION_\nEvolution(2003-2005)\n_START_PARAGRAPH_\n\xc3\x8en ianuarie 2003, Batista s-a al\xc4\x83turat lui Triple H, Randy Orton \xc8\x99i Ric Flair pentru a forma gruparea Evolution. Totu\xc8\x99i, Batista a fost l\xc4\x83sat pe plan secund dup\xc4\x83 ce \xc8\x99i-a rupt tricepsul de la m\xc3\xa2na dreapt\xc4\x83 \xc3\xaentr-un meci pe echipe de la Raw \xc3\xaempotriva fra\xc8\x9bilor Dudley. \xc3\x8en timpul antrenamentelor dup\xc4\x83 accidentare, Batista \xc8\x99i-a rupt din nou tricepsul \xc8\x99i \xc8\x99i-a extins perioada de a sta pe margine. Batista s-a \xc3\xaentors pe 20 octombrie la Raw, intervenind \xc3\xaentr-un meci dintre Goldberg \xc8\x99i Shawn Michaels \xc8\x99i i-a distrus glezna lui Goldberg cu un scaun. Dup\xc4\x83 interven\xc8\x9bie, cei din Evolution vin \xc3\xaen ring, \xc8\x99i Triple H \xc3\xael r\xc4\x83spl\xc4\x83te\xc8\x99te pe Batista cu 100.000 $._NEWLINE_La Armageddon Batista a avut dou\xc4\x83 meciuri. A pierdut contra lui Shawn Michaels \xc8\x99i a c\xc3\xa2\xc8\x99tigat centurile World Tag Team al\xc4\x83turi de Ric Flair \xc3\xaentr-un turmoil match. La sf\xc3\xa2r\xc8\x99itul evenimentului Armageddon, membrii Evolution de\xc8\x9bineau toate centurile masculine din Raw, cu Triple H c\xc3\xa2\xc8\x99tig\xc3\xa2nd centura World Heavyweight, iar Randy Orton centura intercontinental\xc4\x83. Au \xc8\x9binut centurile p\xc3\xa2n\xc4\x83 pe 10 noiembrie la Raw, unde au pierdut \xc3\xaempotriva lui Booker-T \xc8\x99i Rob Van Dam. Ace\xc8\x99tia aveau s\xc4\x83 redevin\xc4\x83 campioni pentru o perioad\xc4\x83 scurt\xc4\x83. La Survivor Series, Triple H, Edge, Batista \xc8\x99i Gene Snitsky au fost \xc3\xaenvin\xc8\x99i de Maven, Chris Jericho, Chris Benoit \xc8\x99i Randy Orton \xc3\xaentr-un meci cu elimin\xc4\x83ri. C\xc3\xa2\xc8\x99tig\xc4\x83torii aveau s\xc4\x83 fie pe r\xc3\xa2nd c\xc3\xa2te o s\xc4\x83pt\xc4\x83m\xc3\xa2n\xc4\x83 managerii generali de la Raw. De-a lungul a dou\xc4\x83 s\xc4\x83pt\xc4\x83m\xc3\xa2ni rela\xc8\x9bia dintre Batista \xc8\x99i Triple H avea s\xc4\x83 se deterioreze. Dup\xc4\x83 ce a pierdut un meci cu Chris Jericho, Triple H l-a insultat verbal pe Batista. \xc3\x8en acea noapte Batista spunea c\xc4\x83 va p\xc4\x83r\xc4\x83si Evolution, dar a declarat c\xc4\x83 este \xc3\xaenc\xc4\x83 membru al Evolution \xc8\x99i c\xc4\x83 a p\xc4\x83c\xc4\x83lit toat\xc4\x83 lumea. \xc3\x8en ciuda acestui eveniment, Batista avea s\xc4\x83 fie iubit din ce \xc3\xaen ce mai mult de fani \xc8\x99i s\xc4\x83 devin\xc4\x83 un "fan favorite" \xc3\xaen compara\xc8\x9bie cu tacticile mizerabile ale Evolution. \xc3\x8entr-un moment particular, Batista a parut dezgustat deoarece Triple H \xc8\x99i Ric Flair se l\xc4\x83udau c\xc4\x83 i-au intimidat/b\xc4\x83tut pe Jim Ross, Daniel Hodge \xc8\x99i Stacy Keibler. Nepasator, Batista a continuat s\xc4\x83 \xc3\xae\xc8\x99i arate loialitatea fa\xc8\x9b\xc4\x83 de Triple H \xc8\x99i Evolution asist\xc3\xa2ndu-i la meciuri._NEWLINE_Cum a \xc3\xaenceput 2005, Triple H a realizat posibilitatea ca Batista s\xc4\x83 devin\xc4\x83 o amenin\xc8\x9bare pentru centura sa. Triple H i-a sugerat s\xc4\x83 nu intre \xc3\xaen Royal Rumble, spun\xc3\xa2ndu-i c\xc4\x83 va fi egoist dac\xc4\x83 va face asta \xc8\x99i mai bine s\xc4\x83 se concentreze pentru a-l ajuta pe el s\xc4\x83 \xc3\xae\xc8\x99i p\xc4\x83streze centura. Totu\xc8\x99i Batista a intrat \xc3\xaen Royal Rumble 2005, pe care avea s\xc4\x83 \xc3\xael c\xc3\xa2\xc8\x99tige. Avea posibilitatea de a alege \xc3\xaentre cele dou\xc4\x83 centuri mondiale pentru a se bate la WrestleMania 21. Pentru a-l face pe Batista s\xc4\x83 \xc3\xael aleag\xc4\x83 pe J.B.L. pentru centura WWE la WrestleMania, Triple H a n\xc4\x83scocit o schem\xc4\x83 cu Batista stric\xc3\xa2nd o limuzin\xc4\x83 asem\xc4\x83n\xc4\x83toare cu cea a lui J.B.L. Batista a con\xc8\x99tientizat planul secret al lui Triple H dup\xc4\x83 ce a tras cu urechea la o discu\xc8\x9bie dintre Triple H \xc8\x99i Ric Flair. Batista a semnat contractul pentru a se bate pentru centura World Heavyweight la WrestleMania 21 tr\xc4\x83d\xc3\xa2nd Evolution \xc8\x99i devenind un favorit al fanilor.\n_START_SECTION_\nStatusul de Main Eventer \xc8\x99i urm\xc4\x83ririle pentru centura World Heavyweight(2005-2008)\n_START_PARAGRAPH_\nBatista a c\xc3\xa2\xc8\x99tigat centura World Heavyweight pe 3 aprilie la WrestleMania \xc3\xaempotriva fostului coleg din Evolution, Triple H. La Backlash 2005, Batista l-a \xc3\xaenvins \xc3\xaentr-un rematch pe Triple H. Ric Flair l-a tr\xc4\x83dat pe Batista dup\xc4\x83 ce l-a ajutat pe Triple H s\xc4\x83 \xc3\xael atace la o edi\xc8\x9bie Monday Night Raw. Triple H avea s\xc4\x83 \xc3\xael provoace pe Batista \xc3\xaentr-un Hell In A Cell match la Vengeance 2005. \xc8\x98i de data aceasta Batista a ie\xc8\x99it \xc3\xaenving\xc4\x83tor, devenind primul wrestler care s\xc4\x83-l \xc3\xaenving\xc4\x83 pe Triple H \xc3\xaentr-un Hell In A Cell match. Pe 30 iunie, Batista a fost transferat \xc3\xaen SmackDown! \xc3\xaen urma Draft Lottery. A \xc3\xaenceput apoi un conflict cu J.B.L. pentru centura sa. La The Great American Bash, J.B.L. \xc3\xael \xc3\xaenvinge pe Batista prin descalificare dup\xc4\x83 ce arbitrul l-a v\xc4\x83zut pe Batista folosind un scaun. Batista \xc3\xae\xc8\x99i p\xc4\x83streaz\xc4\x83 titlul. La SummerSlam 2005 au avut un nou meci pentru centur\xc4\x83 \xc3\xaentr-un No Holds Barred match unde Batista a ie\xc8\x99it \xc3\xaenving\xc4\x83tor. Conflictul a culminat cu un Bull Rope match, Batista p\xc4\x83str\xc3\xa2ndu-\xc8\x99i titlul. Cur\xc3\xa2nd dup\xc4\x83 ce l-a \xc3\xaenvins pe Eddie Guerrero pentru centura World Heavyweight la No Mercy 2005, Batista a suferit_NEWLINE_o ruptur\xc4\x83 muscular\xc4\x83 la spate pe 11 noiembrie la SmackDown! dup\xc4\x83 un dublu chokeslam f\xc4\x83cut de Big Show \xc8\x99i Kane. Au fost f\xc4\x83cute planuri pentru un meci \xc3\xaen 3 \xc3\xaentre Batista, Randy Orton \xc8\x99i Eddie Guerrero pe 18 noiembrie la SmackDown!, dar au fost date peste cap de moartea nea\xc8\x99teptat\xc4\x83 a lui Eddie Guerrero. Batista a pl\xc4\x83tit omagiu lui Guerrero la show-urile Raw \xc8\x99i SmackDown! ce au fost dedicate \xc3\xaen memoria sa._NEWLINE_Batista a condus echipa SmackDown-ului contra echipei Raw-ului condus\xc4\x83 de Shawn Michaels la Survivor Series 2005. Batista \xc8\x99i-a ajutat partenerii s\xc4\x83 c\xc3\xa2\xc8\x99tige meciul. Dup\xc4\x83 ce Batista l-a salvat pe Rey Mysterio din m\xc3\xa2inile lui Kane \xc8\x99i Big Show, a fost anun\xc8\x9bat ca Rey Mysterio s\xc4\x83 fac\xc4\x83 echip\xc4\x83 cu Batista \xc3\xaempotriva lui Kane \xc8\x99i Big Show la Armageddon. La edi\xc8\x9bia de pe 16 decembrie a SmackDown-ului Batista \xc8\x99i Rey Mysterio au devenit campioni WWE Tag Team dup\xc4\x83 ce i-au \xc3\xaenvins pe MNM ceea ce a f\xc4\x83cut meciul de la Armageddon unul Champions vs Champions. Ei au dedicat victoria lui Eddie Guerrero. Dup\xc4\x83 aceast\xc4\x83 victorie, Batista devenea dublu campion. Batista \xc8\x99i Rey Mysterio au pierdut meciul de la Armageddon. Dou\xc4\x83 s\xc4\x83pt\xc4\x83m\xc3\xa2ni mai t\xc3\xa2rziu, la SmackDown, Rey Mysterio \xc8\x99i Batista pierd centurile la echipe \xc3\xaen fa\xc8\x9ba lui MNM cu ajutorul lui Mark Henry, care s-a \xc3\xaentors dup\xc4\x83 o accidentare. Cele dou\xc4\x83 echipe se confrunt\xc4\x83 din nou, \xc3\xaentr-un steel cage match de data asta. Mark Henry a intervenit din nou \xc8\x99i i-a ajutat pe MNM s\xc4\x83 c\xc3\xa2\xc8\x99tige. Pe 6 ianuarie, \xc3\xaen timpul unui meci cu Mark Henry, Batista \xc8\x99i-a rupt tricepsul drept.\n_START_SECTION_\n2006\n_START_PARAGRAPH_\nBatista a fost nevoit s\xc4\x83 lase liber\xc4\x83 centura World Heavyweight la edi\xc8\x9bia din 13 ianuarie a SmackDown-ului, cu dou\xc4\x83 zile dup\xc4\x83 ce Batista a dep\xc4\x83\xc8\x99it recordul de 280 de zile de\xc8\x9binut de Triple H pentru cea mai lung\xc4\x83 domnie ca \xc8\x99i campion. Batista a fost operat cu succes pe 12 ianuarie 2006._NEWLINE_Batista a f\xc4\x83cut o apari\xc8\x9bie la No Way Out 2006 \xc8\x99i a spus publicului c\xc4\x83 odat\xc4\x83 ce m\xc3\xa2na sa va fi vindecat\xc4\x83, se va \xc3\xaentoarce s\xc4\x83 rec\xc3\xa2\xc8\x99tige centura World Heavyweight. La WrestleMania 22 a \xc3\xaentrerupt un interviu al lui Randy Orton, zic\xc3\xa2nd c\xc4\x83 centura World Heavyweight se va \xc3\xaentoarce la el p\xc3\xa2n\xc4\x83 la WrestleMania 23. Batista s-a \xc3\xaentors pe 7 iulie la SmackDown intr\xc3\xa2nd \xc3\xaentr-un conflict cu Mark Henry. La Saturday Night\'s Main Event Batista al\xc4\x83turi de Rey Mysterio \xc8\x99i Bobby Lashey i-au \xc3\xaenvins pe King Booker, Finlay \xc8\x99i Mark Henry. Henry a fost accidentat \xc3\xaen mod legitim \xc3\xaenainte de meciul contra lui Batista de la The Great American Bash 2006. Pentru a avea un meci, Batista a f\xc4\x83cut o provocare, iar Mr. Kennedy i-a r\xc4\x83spuns. Batista a pierdut prin descalificare meciul cu Kennedy. Batista a pierdut din nou contra lui Kennedy la SmackDown prin count-out. P\xc3\xa2n\xc4\x83 la urm\xc4\x83 Batista l-a \xc3\xaenvins pe Mr.Kennedy la edi\xc8\x9bia din 4 august a SmackDown-ului._NEWLINE_\xc3\x8en tot acest timp, Batista a \xc3\xaencercat s\xc4\x83 c\xc3\xa2\xc8\x99tige o centur\xc4\x83 mondial\xc4\x83, lupt\xc3\xa2ndu-se cu Big Show pentru centura ECW \xc8\x99i cu King Booker pentru centura World Heavyweight la SummerSlam \xc8\x99i la SmackDown. Batista a c\xc3\xa2\xc8\x99tigat la SummerSlam, dar prin descalificare, iar campionul a r\xc4\x83mas King Booker. La SmackDown Booker a c\xc3\xa2\xc8\x99tigat cu ajutorul alia\xc8\x9bilor s\xc4\x83i din gruparea "Court": Finlay \xc8\x99i William Regal. Batista a r\xc4\x83mas un contender de top pentru centur\xc4\x83, lupt\xc3\xa2ndu-se cu Booker \xc3\xaen c\xc3\xa2teva ocazii \xc3\xaen timpul \xc3\xaen care avea conflict cu Finlay. La No Mercy, King Booker c\xc3\xa2\xc8\x99tig\xc4\x83 un Fatal 4 Way pentru centur\xc4\x83, din care mai f\xc4\x83ceau parte Batista, Bobby Lashley \xc8\x99i Finlay. \xc3\x8entr-un final, Batista a redevenit campion World Heavyweight, dup\xc4\x83 ce l-a \xc3\xaenvins pe King Booker la Survivor Series 2006. Ironic, Batista a c\xc3\xa2\xc8\x99tigat centura \xc3\xaen aceea\xc8\x99i aren\xc4\x83 unde a predat centura World Heavyweight pe 13 ianuarie.\n_START_SECTION_\n2007\n_START_PARAGRAPH_\nLa Royal Rumble 2007 Batista \xc8\x99i-a ap\xc4\x83rat cu succes centura \xc3\xaen fa\xc8\x9ba lui Mr. Kennedy. La No Way Out 2007 a f\xc4\x83cut echip\xc4\x83 cu cel pe care avea s\xc4\x83 \xc3\xael \xc3\xaenfrunte la WrestleMania, The Undertaker, \xc3\xaempotriva lui John Cena \xc8\x99i Shawn Michaels. Undertaker \xc8\x99i Batista au c\xc3\xa2\xc8\x99tigat meciul \xc3\xaen ciuda faptului c\xc4\x83 Taker l-a l\xc4\x83sat singur pe Batista, acela\xc8\x99i lucru f\xc4\x83c\xc3\xa2nd \xc8\x99i Shawn Michaels lui John Cena._NEWLINE_La WrestleMania 23, Batista a pierdut centura \xc3\xaen fa\xc8\x9ba c\xc3\xa2\xc8\x99tig\xc4\x83torului Royal Rumble 2007, The Undertaker. Au continuat s\xc4\x83 se lupte pentru centura World Heavyweight \xc3\xaentr-un Last Man Standing match la Backlash \xc8\x99i \xc3\xaentr-un Steel Cage match la o edi\xc8\x9bie a SmackDown-ului, ambele meciuri termin\xc3\xa2ndu-se la egalitate, iar astfel Undertaker \xc3\xae\xc8\x99i p\xc4\x83streaz\xc4\x83 centura. \xc3\x8en urma meciului Steel Cage, de\xc8\x9bin\xc4\x83torul valizei "Money In The Bank" Edge a \xc3\xaencasat valiza pe Undertaker \xc8\x99i a devenit noul campion World Heavyweight. Batista l-a provocat pe Edge la Judgment Day, One Night Stand(\xc3\xaentr-un Steel Cage match) \xc8\x99i la Vengeance(\xc3\xaentr-un Last Chance match) pierz\xc3\xa2nd de fiecare dat\xc4\x83, iar Batista nu putea primi alt\xc4\x83 \xc8\x99ans\xc4\x83 la centura World Heavyweight c\xc3\xa2t timp Edge era campionul._NEWLINE_Batista a acceptat o provocare primit\xc4\x83 din partea lui The Great Khali pentru un meci la The Great American Bash. Edge a predat titlul World Heavyweight cu o s\xc4\x83pt\xc3\xa2m\xc3\xa2n\xc4\x83 \xc3\xaenainte de The Great American Bash, iar Khali a devenit noul campion World Heavyweight dup\xc4\x83 ce a c\xc3\xa2\xc8\x99tigat un battle royal pentru titlu, ultimii elimina\xc8\x9bi fiind Batista \xc8\x99i Kane. Astfel la The Great American Bash a fost un Triple Threat match \xc3\xaentre The Great Khali, Kane \xc8\x99i Batista pe care Khali l-a c\xc3\xa2\xc8\x99tigat. La SummerSlam 2007, Batista l-a \xc3\xaenvins pe The Great Khali prin descalificare dup\xc4\x83 ce Khali a folosit un scaun, astfel \xc8\x99i-a re\xc8\x9binut centura. \xc3\x8en cele din urm\xc4\x83 Batista a c\xc3\xa2\xc8\x99tigat cea de-a treia centur\xc4\x83 World Heavyweight dup\xc4\x83 ce i-a \xc3\xaenvins pe The Great Khali \xc8\x99i Rey Mysterio \xc3\xaentr-un Triple Threat match la Unforgiven 2007.La No Mercy 2007, Khali \xc8\x99i-a folosit clauza de revan\xc8\x99\xc4\x83 \xc3\xaentr-un Punjabi Prison match contra lui Batista. Batista \xc8\x99i-a re\xc8\x9binut cu succes titlul._NEWLINE_Dup\xc4\x83 \xc3\xaentoarcerea lui Undertaker la Unforgiven 2007, cei doi au reintrat \xc3\xaen conflict pentru centura World Heavyweight. Cei doi s-au luptat pentru centur\xc4\x83 la Cyber Sunday 2007, \xc3\xaentr-un meci \xc3\xaen care fanii au ales arbitru special pe Stone Cold Steve Austin. Batista \xc8\x99i-a re\xc8\x9binut titlul dup\xc4\x83 ce a executat trei Batista Bomb-uri pe Taker. La Survivor Series cei doi aveau s\xc4\x83 se \xc3\xaenfrunte \xc3\xaentr-un Hell In A Cell match. C\xc3\xa2nd Undertaker f\xc4\x83cea pinul care cel mai probabil \xc3\xaei aducea victoria, aribtrul a fost tras afar\xc4\x83 din ring de un cameraman. Acel cameraman era de fapt Edge care s-a \xc3\xaentors \xc8\x99i l-a atacat apoi pe Undertaker, ajut\xc3\xa2ndu-l pe Batista incon\xc8\x99tient s\xc4\x83 \xc3\xae\xc8\x99i re\xc8\x9bin\xc4\x83 titlul. La Armageddon 2007, Edge a c\xc3\xa2\xc8\x99tigat centura World Heavyweight \xc3\xaentr-un Triple Threat match din care mai f\xc4\x83ceau parte Batista \xc8\x99i Undertaker.\n_START_SECTION_\nUltimele storyline-uri \xc8\x99i desp\xc4\x83r\xc8\x9birea de WWE(2008-2010)\n_START_PARAGRAPH_\nBatista a intrat \xc3\xaen Royal Rumble 2008, \xc8\x99i a ajuns \xc3\xaen ultimii trei fiind eliminat apoi de Triple H. La No Way Out 2008, Batista a f\xc4\x83cut parte din meciul Elimination Chamber pentru o \xc8\x99ans\xc4\x83 la centura World Heavyweight la WrestleMania. Din meci mai f\xc4\x83ceau parte Undertaker, Big Daddy V, The Great Khali, Finlay \xc8\x99i M.V.P. Batista a fost ultimul eliminat din meci de c\xc4\x83tre The Undertaker. La WrestleMania 24, Batista l-a \xc3\xaenvins pe Umaga \xc3\xaentr-un "Battle for Brand Supremacy" match._NEWLINE_Batista a \xc3\xaenceput apoi un conflict cu Shawn Michaels. Batista l-a acuzat pe Shawn Michaels de retragerea lui Ric Flair \xc8\x99i pentru faptul c\xc4\x83 este un egoist. Cei doi s-au luptat la Backlash 2008 \xc3\xaentr-un meci \xc3\xaen care Chris Jericho a fost arbitru special. Shawn Michaels a c\xc3\xa2\xc8\x99tigat dup\xc4\x83 ce s-a lovit la genunchi \xc8\x99i a executat din senin un Sweet Chin Music lui Batista. La One Night Stand, Batista l-a \xc3\xaenvins pe Shawn Michaels \xc3\xaentr-un Stretcher match, dup\xc4\x83 ce Chris Jericho a intervenit \xc3\xaen acel meci._NEWLINE_Pe 23 iunie, Batista a fost transferat \xc3\xaen Raw \xc3\xaen timpul 2008 WWE Draft. Acesta a c\xc3\xa2\xc8\x99tigat un #1 contender\'s match pentru centura World Heavyweight din care mai f\xc4\x83ceau parte John Cena, J.B.L. \xc8\x99i Kane. Atfel la The Great American Bash 2008 Batista s-a luptat cu CM Punk pentru centur\xc4\x83. Meciul s-a terminat \xc3\xaentr-un No Contest dup\xc4\x83 interven\xc8\x9bia lui Kane care i-a atacat pe ambii._NEWLINE_Batista a c\xc3\xa2\xc8\x99tigat pentru a treia oar\xc4\x83 centurile World Tag Team la edi\xc8\x9bia din 4 august a Raw-ului c\xc3\xa2nd al\xc4\x83turi de John Cena i-au \xc3\xaenvins pe Cody Rhodes \xc8\x99i Ted DiBiase. Aveau s\xc4\x83 piard\xc4\x83 centurile s\xc4\x83pt\xc4\x83m\xc3\xa2na urm\xc4\x83toare c\xc3\xa2nd aceia\xc8\x99i Cody Rhodes \xc8\x98i Ted DiBiase i-au \xc3\xaenvins pentru titluri. Batista l-a acuzat pe Cena pentru pierderea titlurilor, iar la SummerSlam 2008 cei doi s-au luptat pentru prima dat\xc4\x83 \xc3\xaentr-un meci 1 la 1 \xc3\xaen WWE. Batista l-a \xc3\xaenvins pe John Cena._NEWLINE_La Unforgiven 2008 Batista a f\xc4\x83cut parte din meciul Championship Scramble pentru centura World Heavyweight din care mai f\xc4\x83ceau parte Chris Jericho, Kane, J.B.L. \xc8\x99i Rey Mysterio. Chris Jericho a c\xc3\xa2\xc8\x99tigat acel meci. La No Mercy 2008, Batista l-a \xc3\xaenvins pe J.B.L. \xc3\xaentr-un #1 contender\'s match la centura World Heavyweight. Batista \xc8\x99i-a folosit \xc8\x99ansa la Cyber Sunday \xc3\xaempotriva campionului Chris Jericho. Fanii aveau s\xc4\x83 aleag\xc4\x83 aribtrul special al meciului care a fost Stone Cold Steve Austin. Batista a c\xc3\xa2\xc8\x99tigat acel meci cu ajutor din partea lui Steve Austin \xc8\x99i Shawn Michaels. Dou\xc4\x83 s\xc4\x83pt\xc4\x83m\xc3\xa2ni mai t\xc3\xa2rziu Batista avea s\xc4\x83 piard\xc4\x83 centura \xc3\xaen fa\xc8\x9ba aceluia\xc8\x99i Jericho care l-a \xc3\xaenvins \xc3\xaentr-un steel cage match la o edi\xc8\x9bie special\xc4\x83 a Raw-ului._NEWLINE_Batista a intrat apoi \xc3\xaentr-un conflict cu fostul membru din Evolution, Randy Orton. La Survivor Series echipa lui Batista(Batista, CM Punk, Kofi Kingston, Matt Hardy \xc8\x99i R-Truth) au pierdut \xc3\xaen fa\xc8\x9ba echipei lui Randy Orton(Randy Orton, William Regal, Cody Rhodes, Shelton Benjamin \xc8\x99i Mark Henry). Conflictul lor a continuat \xc8\x99i la Armageddon, unde Batista a c\xc3\xa2\xc8\x99tigat. La edi\xc8\x9bia din 15 decembrie a Raw-ului Batista \xc8\x99i John Cena s-au luptat contra stable-ului The Legacy condus pe Randy Orton. \xc3\x8en timpul meciului Randy Orton \xc8\x99i-a folosit Running punt kick pe Batista. Dup\xc4\x83 acel meci, Batista s-a accidentat._NEWLINE_\xc3\x8en ziua de dup\xc4\x83 WrestleMania 25 Batista s-a \xc3\xaentors dup\xc4\x83 accidentare \xc8\x99i a reintrat \xc3\xaen feud cu Randy Orton. La Backlash 2009 Batista \xc8\x99i Shane McMahon au \xc3\xaencercat s\xc4\x83-l ajute pe Triple H s\xc4\x83-\xc8\x99i p\xc4\x83streze centura WWE \xc3\xaempotriva grup\xc4\x83rii Legacy(Randy Orton, Ted DiBiase \xc8\x99i Cody Rhodes), dar au pierdut. Dup\xc4\x83 accidentarea lui Triple H, noul campion WWE a devenit Randy Orton, iar noul pretendent la centur\xc4\x83 a fost Batista. La Judgment Day 2009 ace\xc8\x99tia s-au luptat pentru centura WWE. Batista a c\xc3\xa2\xc8\x99tigat meciul prin descalificare dup\xc4\x83 interven\xc8\x9bia celor din Legacy(Cody Rhodes \xc8\x99i Ted DiBiase). \xc3\x8en ring a mai ap\xc4\x83rut \xc8\x99i Ric Flair pentru a-l salva pe Batista. Deoarece meciul s-a terminat prin descalificare, ace\xc8\x99tia au avut rematch la Extreme Rules 2009 \xc3\xaentr-un Steel Cage match. Batista a c\xc3\xa2\xc8\x99tigat acel meci \xc8\x99i a devenit pentru prima dat\xc4\x83 \xc3\xaen carier\xc4\x83 campion WWE. N-a apucat s\xc4\x83 se bucure de centur\xc4\x83 prea mult deoarece imediat cu o sear\xc4\x83 dup\xc4\x83, Randy Orton l-a atacat cu un scaun \xc8\x99i l-a accidentat din nou, l\xc4\x83s\xc3\xa2nd centura WWE vacant\xc4\x83.'